Permesu al ni inviti vin al la 101-a Universala Kongreso de Esperanto, kiu okazos de la 23-a ĝis la 30-a de julio 2016 en Nitro, Slovakio.
#000002
Por la Slovaka respubliko estas granda honoro povi bonvenigi unuafoje en sia historio la plej vizitatan internacian Esperantan renkontiĝon kun la plej longa tradicio. En Nitro ekskribiĝos la historio de la dua jarcento de tiuj mondaj eventoj. Ĉiujare ĝin partoprenas unu mil ĝis tri mil esperantistoj el pli ol okdek landoj en la mondo. Kadre de universala kongresoj estas organizataj ankaŭ fakaj konferencoj kaj jaraj kunvenoj de pluraj fakaj esperantistaj organizoj, kiujn vizitas centoj da partoprenantoj.
#000003
La signifon de tiu evento atestas la fakto, ke la prezidento de la Slovaka respubliko, Andrej Kiska, akceptis transpreni ĝian aŭspicion. La 101-a Universala Kongreso de Esperanto estos dediĉita al la temo “Socia justeco — lingva justeco” kaj estos la plej granda internacia evento dum la unua prezidanteco de Slovakio en la Konsilio de la Eŭropa Unio.
#000004
Kvankam neniu ŝtato ĝis nun akceptis Esperanton kiel oficialan lingvon, ĝi estas uzata de komunumo de pli ol du milionoj da parolantoj en pli ol 150 landoj en la mondo. En Pollando, ĝi estas en la listo de nemateria kultura heredaĵo. Ĝi ricevis internacian agnoskon, ekzemple du rezoluciojn de Unesko aŭ subtenon de famaj homoj de publika vivo. Nuntempe, Esperanto estas uzata en vojaĝado, korespondado, internaciaj renkontiĝoj kaj kulturaj interŝanĝoj, kongresoj, sciencaj diskutoj, en originala kaj tradukita literaturo, teatro kaj kino, muziko, presita kaj interreta informado, radia kaj televida elsendado. Esperanto, dum 128 jaroj da uzado ekde sia naskiĝo, pruvis, ke ĝi estas viva, moderna kaj plenvalora lingvo. Ĝi plifaciligas lernadon de fremdaj lingvoj kaj kontribuas al subteno de vasta multlingveco. Ĝi samtempe estas instrumento de egalrajta kaj justa lingva komunikado por ĉiuj civitanoj en la mondo. La Esperanto-movado malfermiĝas al la cetera mondo kaj ofertas Esperanton kiel ilon por justa kaj efika solvo al lingvaj problemoj, en la Eŭropa Unio kaj Eŭropo same kiel en la mondo.
#000005
Dum la 101-a kongreso de Esperanto okazos en Nitro 4 malfermaj fakaj akompanaj aranĝoj: lingvo-politika konferenco de landoj V4+ pri la temo “Perspektivoj de lingva komunikado en EU”, internacia entreprena kaj komerca forumo “Investi en la koro de Eŭropo — investi en Slovakio”, interreligia renkontiĝo, la 20-a internacia medicina Esperanta kongreso pri la temo “Kuracistoj kaj tutmondiĝo: kiaj kuracistoj estas necesaj en la nova jarcento?”. La eventoj okazos sub protekto de altaj ŝtataj reprezentantoj kaj kadre de la prezidanteco de Slovakio en la Konsilio de EU.
#000006
Ni turnas nin al vi kun la oferto prezenti vian kompanion en nia evento: subtenu la 101-an Universalan Kongreson de Esperanto kaj la akompanajn fakajn aranĝojn, subtenu la Esperanto-movadon! Vi povos samtempe pasigi kun ni tagojn plenajn de faka lernado, sed ankaŭ de personaj renkontiĝoj en la bela medio de la historia urbo Nitro.
#000007
Eblo disponi ekspozician spacon je 2 m2 dum la tuta semajno
Unu partopreno por ekspoziciantoj, kiuj inkluzivas eniron en la ekspoziciejon
#000016
Momenton, ĉu vere ĉiuj islamanoj estas teroristoj?
Konkurso por la Semajno de Internacia Amikeco
ĈAR: Liptov bonvenigas internacian renkontiĝon de esperantistoj
Temo de la 101-a UK: “Socia justeco — lingva justeco”
#000023